ZMLUVA O SKLÁDKOVANÍ ODPADOV

Táto ZMLUVA O SKLÁDKOVANÍ ODPADOV (ďalej len „Zmluva") uzavretá v súlade s § 269 ods. 2 zákona č. 513/1991 Zb. Obchodného zákonníka v znení neskorších predpisov, (ďalej len „**Obchodný zákonník**“) s § 56 zákona č. 343/2015 Z.z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“) a uzatvorená v súlade s príslušnými ustanoveniami zákona č. 79/2015 Z.z. o odpadoch a o zmene a doplnení niektorých zákonov v znení neskorších predpisov, zákona č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov, ako výsledok zrealizovaného verejného obstarávania zverejneného v Úradnom vestníku EÚ zo dňa \_\_\_\_\_\_\_\_\_\_\_\_\_2020 pod č. \_\_\_\_\_\_\_\_\_\_\_\_\_\_\_\_\_\_\_ a vo Vestníku verejného obstarávania č. \_\_\_\_/2020 zo dňa \_\_\_\_\_\_\_\_\_\_\_\_\_2020 pod zn. \_\_\_\_\_\_\_\_\_ – MSS medzi zmluvnými stranami:

(1) Podnik technických služieb mesta, s.r.o., so sídlom ul. Športovcov 890, 020 01 Púchov, Slovenská republika, IČO: 36 321 893, zapísaný v Obchodom registri Okresného súdu Trenčín, oddiel: Sro, vl.č. 13040/R, v mene ktorého koná Ing. Miloš Svoboda, konateľ (ďalej len ako „**Držiteľ odpadu**");

a

(2) spoločnosťou \_\_\_\_\_\_\_\_\_\_\_\_\_\_., so sídlom \_\_\_\_\_\_\_\_\_\_\_\_\_\_, PSČ: \_\_\_\_\_\_\_\_\_, Krajina\_\_\_\_\_\_\_\_\_, IČO: \_\_\_\_\_\_\_\_\_\_\_\_\_\_\_\_, zapísanou v Obchodnom registri \_\_\_\_\_\_\_\_\_, v oddiele \_\_\_\_, vl.č. \_\_\_\_\_\_\_\_\_\_\_, v mene ktorej koná \_\_\_\_\_\_\_\_\_\_\_\_\_\_\_\_\_\_, konateľ, bankové spojenie : č.ú. \_\_\_\_\_\_\_\_\_\_\_\_\_\_\_\_\_\_\_\_\_\_, vedený v \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (ďalej len ako „**Prevádzkovateľ skládky**");

(Držiteľ odpadu a Prevádzkovateľ skládky ďalej spoločne len ako „Zmluvné strany" a každý z nich jednotlivo ako „Zmluvná strana").

**1. PREDMET ZMLUVY**

1.1 Na základe tejto Zmluvy sa Prevádzkovateľ skládky odpadov zaväzuje pre Držiteľa odpadu zabezpečiť skládkovanie rôznych druhov odpadov, tak ako sú vymedzené a zaradené do jednotlivých kategórií v Prílohe č. 1- Zozname druhov odpadov zneškodňovaných na skládke odpadov (ďalej len ako „Príloha č. 1") k tejto Zmluve (ďalej len ako „Odpad"), na skládke odpadov \_\_\_\_\_\_\_\_\_\_\_\_\_\_\_\_\_\_ (ďalej len „Skládka") v súlade so zákonom č. 79/2015 Z.z. o odpadoch (ďalej len ako „Zákon o odpadoch") a príslušnými vykonávacími predpismi.

1.2 Prevádzkovateľ skládky odpadov sa zaväzuje, že prevezme od Držiteľa odpadu dovezený odpad a zneškodní ho na skládke odpadov v súlade v súlade so všeobecne záväznými právnymi predpismi. Držiteľ odpadu sa zaväzuje zabezpečiť prepravu Odpadu, ktorý má byť umiestnený na Skládke na vlastné náklady v čase dohodnutom s Prevádzkovateľom skládky odpadov alebo podľa odsúhlaseného časového harmonogramu zvozu Odpadu.

1.3 Držiteľ Odpadu pred uložením Odpadu na Skládku zabezpečí zatriedenie Odpadu podľa druhov odpadov v zmysle vyhlášky Ministerstva životného prostredia Slovenskej republiky č. 365/2015 Z.z., ktorou sa ustanovuje Katalóg odpadov (ďalej len ako „Vyhláška").

1.4 Držiteľ odpadu sa zaväzuje zaplatiť Prevádzkovateľovi skládky odpadov Cenu podľa článku 3.1 Zmluvy a Prílohy č. 1 k tejto Zmluve a poplatok za uloženie odpadu podľa článku 3.3 Zmluvy.

1.5 Odpadom sa na účely tejto Zmluvy rozumie odpad v zmysle Zákona o odpadoch, ktorý tvoria jednotlivé kategórie odpadov v zmysle Vyhlášky, tak ako sú uvedené v tejto Zmluve alebo v Prílohe č. 1 k tejto Zmluve.

1.6 Zmluvné strany sa dohodli, že predpokladané množstvo Odpadu, ktoré bude uskladnené Držiteľom odpadu u Prevádzkovateľa skládky odpadov počas príslušného kalendárneho roka bude 5 550 ton, slovom: päť tisíc päťstopäťdesiat ton.

1.7 Miesto odovzdania odpadu na účely likvidácie sa nachádza na adrese:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

1.8 Prevádzkovateľ skládky odpadu vyhlasuje, že sú mu vydané a sú právoplatné všetky zákonom stanovené povolenia, rozhodnutia v predpísanej forme a rozsahu, má vykonané všetky zákonom stanovené registrácie a aj počas platnosti zmluvy bude disponovať právoplatnými rozhodnutiami, ktoré ho oprávňujú zneškodňovať odpad v súlade so zákonom 79/2015 Z.z. o odpadoch a ďalších všeobecne záväzných právnych predpisov.

1.9 Miesto zneškodňovania odpadu sa nachádza na adrese:

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**2. PODMIENKY DODÁVKY ODPADU**

2.1 Podmienky dodávky Odpadu sú uvedené v tejto Zmluve, ibaže by sa Zmluvné strany písomne dohodli inak pre individuálnu dodávku. Držiteľ odpadu vyhlasuje, že si je vedomý právnych následkov, ktoré môžu byť voči nemu uplatnené v prípade dovezenia iných druhov odpadu ako sú Odpady, pre ktoré je táto Zmluva uzatvorená .

2.2 Prevádzkovateľ skládky odpadov zabezpečí prevádzkovú dobu skládky minimálne každý pracovný deň od 8:00 do 16:00 hod. V iné dni po predchádzajúcej emailovej alebo telefonickej dohode. Prevádzkovateľ skládky zabezpečí odber odpadu do 30 minút po príchode vozidla Držiteľa odpadu.

2.3 Prevádzkovateľ skládky odpadov vystaví v dvoch (2) vyhotoveniach vážny lístok s potvrdením o prijatí Odpadu na skládkovanie. Jedno vyhotovenie vážneho lístku spolu s potvrdením o prijatí Odpadu na skládkovanie uschová Prevádzkovateľ skládky odpadov pre účely fakturácie a kontroly v zmysle Zákona o odpadoch a druhý odovzdá Držiteľovi odpadu. Vážny lístok musí obsahovať Držiteľa odpadu, miesto odovzdania dodaného odpadu, druh a kód dodaného odpadu, hmotnosť dodaného odpadu, dátum a čas prevzatia odpadu, evidenčné číslo motorového vozidla ktorým bol odpad dovezený a meno a priezvisko vodiča tohto motorového vozidla. Držiteľ odpadu alebo ním splnomocnená alebo poverená osoba skontroluje uvedené údaje a potvrdí ich svojím podpisom. Dynamické alebo statické vážne zariadenie na váženie cestných vozidiel musí mať rozsah váženia minimálne od 400 kg do minimálne 15 000 kg,. pričom hodnota overovacieho dielika bude maximálne 20 kg. Prípustná odchýlka presnosti vážneho zariadenia maximálne 0,5 %. Vážne zariadenie musí byť v súlade so zákonom č. 157/2018 Z. z. o metrológii a o zmene a doplnení niektorých zákonov. V prípade poruchy vážneho zariadenia, resp. pri výpadku elektrického prúdu alebo poruchy vážneho zariadenia zabezpečí váženie na náhradnom vážnom zariadení. V prípade, že to nie je možné vykoná Prevádzkovateľ skládky odpadov prepočet objemovej jednotky na hmotnostnú prostredníctvom koeficientov podľa druhu Odpadu.

2.4 Prevádzkovateľ skládky odpadov povolí skládkovanie len tých druhov odpadov, ktoré sú schválené v prevádzkovom poriadku odsúhlasenom Slovenskou inšpekciou životného prostredia, Odborom integrovaného povoľovania a kontroly v meste \_\_\_\_\_\_\_\_, v súlade so Zákonom o odpadoch.

2.5 Prevádzkovateľ skládky odpadov je povinný udržiavať skládku odpadov v takom stave, aby zabránil možných škodám na živote, zdraví zamestnancov Držiteľa odpadu a jeho majetku. Najmä udržiavať všetky príjazdové cesty na skládke odpadov a vo vnútri areálu skládky ako spevnené komunikácie, miesto vysypania/vykládky odpadu v takom stave, aby sa predchádzalo škodám na vozidlách Držiteľa odpadu.

2.6 Prevádzkovateľ skládky odpadov je povinný umožniť v nevyhnutnom rozsahu pohyb zamestnancov Držiteľa odpadu alebo osôb konajúcich v mene a na účet Držiteľa odpadu a vozidla určeného na prepravu Odpadu na Skládke. Tieto osoby sú povinné dodržiavať prevádzkový poriadok platný v areáli Prevádzkovateľa skládky odpadov, najmä:

(i) dodržiavať pokyny na informačných tabuliach umiestnených na Skládke;

(ii) dodržiavať usmernenia Prevádzkovateľa skládky odpadov alebo osôb ním poverených ohľadne miesta uloženia Odpadu;

(iii) dodržiavať maximálnu povolenú rýchlosť vozidiel na Skládke, t .j . 20 km/h, pričom pri míňaní sa vozidiel majú prednosť vozidlá vchádzajúce na Skládku;

(iv) dodržiavať predpisy o bezpečnosti a ochrane zdravia pri práci a ochrane pred požiarmi;

(v) dodržiavať zákaz fajčenia v celom areáli Skládky;

(vi) dodržiavať zákaz pracovať pod vplyvom alkoholických alebo omamných a psychotropných látok na Skládke.

2.7 Prevádzkovateľ skládky odpadov vyhlasuje, že skládka odpadov má voľnú kapacitu \_\_\_\_\_\_\_\_\_\_\_\_\_\_ton odpadu, ktorý je definovaný v tejto zmluve.

2.8 Prevádzkovateľ skládky sa zaväzuje alokovať kapacitu skládky minimálne v objeme 11 100 ton pre Držiteľa odpadu na nasledujúce 2 roky.

**3. CENA A PLATOBNÉ PODMIENKY**

3.1 Zmluvné strany sa dohodli, že prevádzkovateľ skládky zabezpečí uloženie týchto druhov odpadov: 20 03 01 Zmesový komunálny odpad, 20 03 07 Objemový odpad, 20 03 03 Odpad z čistenia ulíc, 20 03 08 Drobný stavebný odpad, 150 106 Zmiešané obaly, 170 904 Zmiešané odpady zo stavieb a demolácií a 170 107 Zmesi odpadu obkladačiek a dlaždíc. Cena je určená ako jednotková cena za 1 tonu Odpadu bez DPH. Na druhy odpadu uvedené v tomto odseku platia počas celej doby trvania zmluvy tieto jednotkové ceny:

* 20 03 01 Zmesový komunálny odpad \_\_\_\_\_\_\_\_\_\_\_€ bez DPH za tonu (slovom \_\_\_\_\_ EUR bez DPH)
* 20 03 07 Objemový odpad \_\_\_\_\_\_\_\_\_\_\_€ bez DPH za tonu (slovom \_\_\_\_\_ EUR bez DPH)
* 20 03 03 Odpad z čistenia ulíc \_\_\_\_\_\_\_\_\_\_\_€ bez DPH za tonu (slovom \_\_\_\_\_ EUR bez DPH)
* 20 03 08 Drobný stavebný odpad \_\_\_\_\_\_\_\_\_\_\_€ bez DPH za tonu (slovom \_\_\_\_\_ EUR bez DPH)
* 150 106 Zmiešané obaly \_\_\_\_\_\_\_\_\_\_\_€ bez DPH za tonu (slovom \_\_\_\_\_ EUR bez DPH)
* 170 904 Zmiešané odpady zo stavieb a demolácií \_\_\_\_\_\_\_\_\_\_\_€ bez DPH za tonu (slovom \_\_\_\_\_ EUR bez DPH)
* 170 107 Zmesi odpadu obkladačiek a dlaždíc \_\_\_\_\_\_\_\_\_\_\_€ bez DPH za tonu (slovom \_\_\_\_\_ EUR bez DPH).

3.3 Súčasťou Ceny podľa čl. 3.1 a 3.2 Zmluvy nie je poplatok za uloženie odpadu (ďalej len ako „Poplatok") podľa zákona č. 329/2018 Z. z. o poplatkoch za uloženie odpadov a o zmene a doplnení zákona č. 587/2004 Z. z. o Environmentálnom fonde a o zmene a doplnení niektorých zákonov v znení neskorších predpisov (ďalej len ako „Zákon o poplatkoch za uloženie odpadov"). Tento Poplatok bude účtovaný osobitne v závislosti od množstva a druhu Odpadu uloženého na Skládke podľa sadzby určenej pre jednotlivé druhy Odpadov .

3.4 K cene podľa čl. 3.1 a 3.2 Zmluvy bude pri fakturácii pripočítaná DPH v súlade s platnou legislatívou.

3.5 Ceny podľa čl. 3.1 a 3.2 Zmluvy nemôžu byť Prevádzkovateľom skládky odpadov zvýšené počas celej doby trvania zmluvy.

3.6 Cenu podľa čl. 3.1, 3.2, 3.3 resp. 3.5, Zmluvy uhradí Držiteľ odpadu na základe mesačnej faktúry vystavenej Prevádzkovateľom skládky odpadov po skončení príslušného kalendárneho mesiaca.

3.7 Faktúra vystavená podľa čl. 3.6 je splatná do štrnástich (14) dní odo dňa jej vystavenia Prevádzkovateľom skládky odpadov.

3.8 V prípade, že Držiteľ odpadu bude v omeškaní s plnením svojich peňažných záväzkov voči Prevádzkovateľovi skládky odpadov (napr. neuhradí faktúru najneskôr v deň splatnosti), je Prevádzkovateľ skládky odpadu oprávnený požadovať od Držiteľa odpadu zaplatenie zmluvného úroku z omeškania vo výške 0,05 % denne z dlžnej čiastky za každý deň omeškania. V prípade, že je Držiteľ odpadu v omeškaní s plnením si svojich záväzkov o viac ako 2 mesiace napriek písomnej výzve, môže Prevádzkovateľ skládky odpadov odmietnuť plnenia, ku ktorému je povinný podľa tejto Zmluvy, najmä pozastaviť skládkovanie Odpadu, ktoré je predmetom tejto Zmluvy.

3.9 Faktúra musí obsahovať všetky náležitosti podľa zákona č. 222/2004 Z. z. o dani z pridanej hodnoty, v znení neskorších predpisov .

3.10 Držiteľ odpadu bude hradiť faktúru Prevádzkovateľovi skládky odpadu v prospech bankového účtu uvedeného v záhlaví tejto Zmluvy. Za deň úhrady sa považuje deň, kedy bola príslušná čiastka pripísaná v prospech bankového účtu Prevádzkovateľa skládky odpadu.

**4. ZMLUVNÉ POKUTY**

4.1 Ak Prevádzkovateľ skládky odpadov zmení miesto odovzdania odpadu bez písomného súhlasu Držiteľa odpadu, uhradí zmluvnú pokutu 20 000 € (slovom dvadsaťtisíc EUR). Za nedodržanie alokácie kapacity skládky pre Držiteľa odpadu počas platnosti tejto zmluvy uhradí Prevádzkovateľ skládky odpadov zmluvnú pokutu vo výške 1 000 € / 1 tona nedodržanej alokácie (slovom jedentisíc EUR).

4.2 Za neoznámenie ukončenia činnosti alebo pozastavenie činnosti na strane Prevádzkovateľa skládky odpadov do 3 dní odo dňa vzniku okolností, ktoré majú alebo by mohli mať vplyv na zneškodňovanie odpadov dovezených zo strany Držiteľa odpadu uhradí Prevádzkovateľ skládky odpadov zmluvnú pokutu 20 000 € (slovom dvadsaťtisíc EUR)

4.3 Ak Prevádzkovateľ skládky odpadov nezabezpečí preberanie dohodnutého druhu odpadu v dohodnutom čase v pracovné dni, po dobu dlhšiu ako 3 dni bude sa toto porušenie zmluvnej povinnosti považovať za podstatné porušenie zmluvných povinností.

4.4 Ak prevádzkovateľ skládky odpadov poruší zmluvnú povinnosť uvedenú v bode 2.3 alebo 2.5 a napriek písomnému upozornenie okamžite neodstráni vyčítané skutočnosti uhradí Držiteľovi odpadu zmluvnú pokutu vo výške 500 € za každé jednotlivé porušenie a to aj opakovane.

4.5 Zaplatením zmluvných pokút zo strany Prevádzkovateľa skládky nezaniká nárok Držiteľa odpadu na náhradu škody. Zmluvné pokuty si môže Držiteľ odpadu započítať v súlade s § 580 Občianskeho zákonníka z ceny vyfakturovanej Prevádzkovateľom skládky odpadu za zneškodnenie odpadu.

4.6 Prevádzkovateľ skládky odpadov pri nedodržaní povinností týkajúcich sa subdodávateľov uvedených v bodoch 7.1, 7.3 a 7.4 uhradí zmluvnú pokutu vo výške 1000 € (slovom tisíc EUR).

4.7 Za podstatné porušenie zmluvných povinností sa považuje nedodržanie zmluvných povinností uvedených v bodoch 1.8, 3.1, 3.2, 4.1, 4.2, 4.3 a 4.6 tejto zmluvy.

4.8. V prípade, ak bude Držiteľovi odpadu zo strany akéhokoľvek orgánu Slovenskej republiky alebo Európskej únie udelená pokuta alebo iná sankcia v súvislosti s nedodržaním bodu 1.8 tejto zmluvy zo strany Prevádzkovateľa odpadu, zaväzuje sa Prevádzkovateľ uhradiť túto pokutu Držiteľovi odpadu v plnej výške.

4.9. Prevádzkovateľ skládky je povinný najneskôr ku dňu uzatvorenia (podpisu) zmluvy odovzdať Držiteľovi odpadu „Bankovú záruku“ na zabezpečenie riadneho plnenia, a to pre prípad, že Prevádzkovateľ skládky nebude plniť svoje povinnosti podľa tejto Zmluvy a Držiteľovi odpadu voči nemu vznikne nárok a/alebo pohľadávka (ďalej v tomto bode len „*výkonová* *banková záruka*“). Banková záruka bude Prevádzkovateľom skládky vystavená v prospech Držiteľovi odpadu „bez výhrad“, bude vystavená bankou podľa zákona č. 483/2001 Z.z. o bankách v platnom znení, bude obsahovať záväzok, že v lehote 15 dní po doručení písomnej žiadosti Držiteľovi odpadu na zaplatenie, zaplatí banka akúkoľvek sumu až do výšky 10 000 EUR, ak nárok na jej vyplatenie vznikol v súvislosti s plnením Zmluvy v období platnosti zmluvy. Držiteľ odpadu je oprávnený použiť bankovú záruku alebo jej časť v prípade, ak Prevádzkovateľ skládky poruší/nesplní niektorú svoju zmluvnú povinnosť, nesplní povinnosť uhradiť peňažné záväzky vrátane peňažných záväzkov voči svojim subdodávateľom, zmluvných pokút a sankcií za nedodržanie/nesplnenie/porušenie zmluvných povinností. V prípade využitia bankovej záruky alebo jej časti Držiteľom odpadu, bude Prevádzkovateľ skládky bez zbytočného odkladu povinný doplniť bankovú záruku do plnej výšky, a to najneskôr do 15 dní od doručenia výzvy Držiteľa odpadu na jej doplnenie. V prípade riadneho ukončenia zmluvy sa banková záruka vráti Prevádzkovateľovi skládky do 30 dní po ukončení zmluvy.

4.10. Prevádzkovateľ skládky je oprávnený za účelom riadneho zabezpečenia plnenia zložiť zábezpeku plnenia aj bezhotovostný vkladom na bankový účet Držiteľa odpadu, č. účtu: ........................................... . vo výške 10 000 €. V takomto prípade sa práva a povinnosti poľa bodu 4.9. tejto Zmluvy sa uplatnia primerane. Držiteľ odpadu vráti takto zloženú zábezpeku plnenia Prevádzkovateľovi skládky najneskôr do 30 dní po ukončení tejto Zmluvy.

**5. DOBA TRVANIA A SKONČENIE ZMLUVY**

5.1 Táto Zmluva sa uzatvára na dobu určitú na 12 mesiacov od účinnosti zmluvy s možnosťou predĺženia o ďalších 12 mesiacov (tzv. opcia). Zmluvné strany sa dohodli, že v prípade, ak najneskôr tri (3) mesiace pred ukončením doby trvania tejto Zmluvy neoznámi Držiteľ odpadu Prevádzkovateľovi skládky odpadu, že trvá na jej ukončení uplynutím doby jej trvania podľa prvej vety tohto bodu, má sa za to, že Držiteľ odpadu uplatnil opciu podľa tohto článku.

5.2 Zmluvné strany sa dohodli, že túto Zmluvu je možné ukončiť nasledovnými spôsobmi:

(i) odstúpením od Zmluvy;

(ii) dohodou Zmluvných strán.

5.3 Každá Zmluvná strana je oprávnená odstúpiť od tejto Zmluvy z dôvodu podstatného porušenia povinností vyplývajúcich z tejto Zmluvy druhej Zmluvnej strane. Odstúpenie je účinné dňom doručenia písomného oznámenia o odstúpení od Zmluvy druhej Zmluvnej strane .

5.4 Dohoda o skončení tejto Zmluvy musí byť písomná a je účinná dňom jej podpísania oboma Zmluvnými stranami, ak nie je dohodnuté inak.

**6. DORUČOVANIE**

6.1 Všetky listiny, dokumenty, požiadavky a oznámenia (ďalej len ako „Oznámenia") budú medzi Zmluvnými stranami zabezpečované listami doručenými poštou a do vlastných rúk, okrem zasielania faktúr podľa tejto Zmluvy, ktoré môžu byť zasielané elektronicky alebo doporučenou poštou. Ak bolo Oznámenie zasielané poštou, považuje sa za doručené dňom, kedy sa dostalo do sféry dispozície druhej zmluvnej strany.

6.2 Všetky Oznámenia podľa Zmluvy sa uskutočnia v slovenskom jazyku.

6.3 Pre Držiteľa odpadu budú všetky Oznámenia doručované alebo oznamované na nižšie uvedenú poštovú a e-mailovú adresu:

(i) adresa: Podnik technických služieb mesta, s.r.o„ so sídlom ul. Športovcov 890, 020 01 Púchov, Slovenská republika;

(ii) e-mail pre zasielanie faktúr : ------------------

6.4 a pre Prevádzkovateľa skládky odpadu budú všetky Oznámenia doručované alebo oznamované na nižšie uvedenú poštovú a e-mailovú adresu, alebo faxom:

(i) adresa : \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;

(ii) e-mail: -----------------

(iii) tel.: \_\_\_\_\_\_\_\_\_\_\_\_\_\_\_\_\_\_\_\_\_

alebo na akúkoľvek inú adresu, faxové, telefónne alebo mobilné telefónne číslo alebo e­ mailovú adresu, ktoré budú druhej Zmluvnej strane vopred písomne oznámené.

**7. ÚDAJE O SUBDODÁVATEĽOCH A PRAVIDLÁ ZMENY**

7.1 Údaje o všetkých známych subdodávateľoch, v rozsahu obchodné meno, adresa sídla, údaje o osobe oprávnenej konať za subdodávateľa, mena a priezvisko, adresa pobytu.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

7.2 Subdodávateľom na účely tejto zmluvy je hospodársky subjekt, ktorý uzavrie alebo na účely plnenia tejto zmluvy Prevádzkovateľom skládky odpadov písomnú odplatnú zmluvu na plnenie určitej časti zákazky v rozsahu aspoň 35 percent hodnoty zmluvy. Hospodárskym subjektom je fyzická osoba, právnická osoba alebo skupina takýchto osôb, ktorá na trh dodáva tovar, poskytuje službu alebo uskutočňuje stavebné práce.

7.3 Prevádzkovateľ skládky odpadov je povinný bezodkladne oznámiť Držiteľovi odpadov akúkoľvek zmenu údajov o subdodávateľovi, ako aj o novom subdodávateľovi na základe zmeny subdodávateľa vykonanej podľa pravidla pre zmenu subdodávateľov určeného v tejto zmluve a to v rozsahu uvedenom v bode 7.1

7.4 Pravidlo pre zmenu subdodávateľov počas plnenia zmluvy je nasledovné. Prevádzkovateľ skládky odpadov nesmie zmeniť subdodávateľa bez písomného súhlasu Držiteľa odpadu. Prevádzkovateľ skládky odpadov požiada o zmenu subdodávateľa minimálne 5 pracovných dní vopred. Nedodržanie tohto pravidla Prevádzkovateľom skládky odpadov sa považuje za podstatné porušenie zmluvných povinností.

7.5 Ak prevádzkovateľ skládky odpadov zabezpečuje svoju činnosť pre Držiteľa odpadov prostredníctvom subdodávateľa alebo subdodávateľov, je povinný zabezpečiť, aby ich vykonávali len také subjekty, ktoré majú právoplatné všetky povolenia a oprávnenia na vykonávanie danej činnosti.

**8. ZÁVEREČNÉ USTANOVENIA**

8.1 Táto Zmluva ruší akékoľvek skoršie dohody a zmluvy uzavreté medzi Zmluvnými stranami na ukladanie odpadov a to dňom jej účinnosti.

**8**.2 Akékoľvek dodatky a zmeny tejto Zmluvy sú platné len v písomnej forme, po ich odsúhlasení a podpísaní oboma Zmluvnými stranami.

**8**.3 Ak by sa jednotlivé ustanovenia tejto Zmluvy celkom alebo čiastočne stali neúčinnými alebo ak v tejto Zmluve niektoré ustanovenie celkom chýba, nie je tým dotknutá účinnosť ostatných ustanovení. Namiesto neúčinného alebo chýbajúceho ustanovenia dohodnú Zmluvné strany také účinné ustanovenie, ktoré čo najviac zodpovedá zmyslu a účelu neúčinného alebo chýbajúceho ustanovenia.

**8**.4 Práva a povinnosti Zmluvných strán neupravené touto Zmluvou sa spravujú Obchodným zákonníkom a platnými právnymi predpismi Slovenskej republiky.

**8**.5 Účastníci tejto Zmluvy vyhlasujú, že ich zmluvná voľnosť nebola žiadnym spôsobom obmedzená, že táto Zmluva nebola uzavretá v tiesni za nápadne nevýhodných podmienok a ani v omyle.

**8**.6 Účastníci tejto Zmluvy vyhlasujú, že sú plne spôsobilí k právnym úkonom, že text tejto Zmluvy je určitým a zrozumiteľným vyjadrením ich vážnej a slobodnej vôle byť ňou viazaný, a že si Zmluvu pred jej podpisom prečítali, tejto v celom rozsahu porozumeli a na znak súhlasu s jej obsahom k nej pripájajú svoje vlastnoručné podpisy.

**8**.7 Táto Zmluva sa vyhotovuje v dvoch rovnopisoch, po jednom rovnopise pre každú Zmluvnú stranu.

**8**.8 Táto Zmluva nadobúda platnosť dňom jej podpisu oboma Zmluvnými stranami.

V \_\_\_\_\_\_\_\_, dňa \_\_\_\_\_\_\_\_ V Púchove, dňa \_\_\_\_\_\_\_\_\_\_

|  |  |  |
| --- | --- | --- |
|  |  |  |
| Meno a priezvisko oprávnenej osoby |  | Ing. Miloš Svoboda |
| Obchodný názov Prevádzkovateľa skládky odpadu |  | Konateľ  Podnik technických služieb mesta, s.r.o. |